Κάστρο Νοϊσβάνσταϊν

Τοποθεσία

Ο δήμος Σβάνγκαου βρίσκεται σε υψόμετρο 800 μέτρων, στα νοτιοδυτικά σύνορα του γερμανικού κρατιδίου της Βαυαρίας. Τα περίχωρά της χαρακτηρίζονται από τη μετάβαση μεταξύ των αλπικών λόφων στο νότο (προς τα κοντινά αυστριακά σύνορα) και λοφώδους τοπίου στο βορρά που φαίνεται συγκριτικά επίπεδο.
Κατά το Μεσαίωνα, τρία κάστρα υπήρχαν στα χωριά. Ένα από αυτά ονομαζόταν Κάστρο Σβάνσταϊν. Το 1832, ο πατέρας του Λουδοβίκου, βασιλιάς Μαξιμιλιανός Β΄ της Βαυαρίας αγόρασε τα ερείπια του για να τα αντικαταστήσει με το άνετο νεογοτθικό παλάτι γνωστό ως Κάστρο Χοενσβάνγκαου. Τελικά το 1837, το παλάτι αποτέλεσε τη θερινή κατοικία της οικογένειάς του και ο μεγαλύτερος γιος του Λουδοβίκος (γεννημένος το 1845) πέρασε μεγάλο μέρος της παιδικής ηλικίας του στο κάστρο.
Το Κάστρο Βορντεροενσβάνγκαου και το Κάστρο Χιντεροενσβάνγκαου βρίσκονταν σε έναν τραχύ λόφο με θέα στο κάστρο Σβάνσταϊν, τις δύο κοντινές λίμνες (Άλπσε και Σβάνσε) και το χωριό. Διαχωρισμένα μόνο από μια τάφρο, διέθεταν από κοινού μια αίθουσα, μια φυλακή και ένα οχυρωμένο πύργο. Κατά το δέκατο ένατο αιώνα, παρέμεναν μόνο τα ερείπια από τα δίδυμα μεσαιωνικά κάστρα, αλλά αυτά του Χιντεροενσβάνγκαου χρησίμευαν ως χώρος επιφυλακής γνωστός ως Sylphenturm.
Τα ερείπια πάνω από το οικογενειακό ανάκτορο ήταν γνωστά στον πρίγκηπα από τις εκδρομές του. Αρχικά σχεδίασε έναν από αυτούς στο ημερολόγιό του το 1859. Όταν ο νέος βασιλιάς ανήλθε στην εξουσία το 1864, η κατασκευή ενός νέου παλατιού στη θέση των δύο κατεστραμμένων κάστρων αποτέλεσε το πρώτο μιας σειράς έργων κατασκευής παλατιών. Ο Λουδοβίκος ονόμασε το νέο παλάτι Νέο Κάστρο Χοενσβάνγκαου. Μόνο μετά το θάνατό του μετονομάστηκε σε Νοϊσβάνσταϊν. Το συγκεχυμένο αποτέλεσμα είναι ότι τα κάστρα Χοενσβάνγκαου και Σβάνσταϊν έχουν ουσιαστικά μετονομαστεί: το Κάστρο Χοενσβάνγκαου αντικατέστησε τα ερείπια του Κάστρου Σβάνσταϊν και το κάστρο Νοϊσβάνσταϊν αντικατέστησε τα ερείπια των δύο Κάστρων Χοενσβάνγκαου.

Τουρισμός

Το Νοϊσβάνσταϊν δέχεται 1.3 εκατομμύρια επισκέπτες ανά έτος καθιστώντας τον έναν από τους πιο δημοφιλείς τουριστικούς προορισμούς στην Ευρώπη. Για λόγους ασφαλείας, το παλάτι είναι προσπελάσιμο μόνο με τριανταπεντάλεπτη ξενάγηση με ξεναγό, ενώ δεν επιτρέπονται οι φωτογραφίες. Υπάρχουν επίσης ειδικές ξεναγήσεις που επικεντρώνονται σε συγκεκριμένα θέματα. Στην περίοδο αιχμής από τον Ιούνιο έως τον Αύγουστο, έχει μέχρι και 6.000 επισκέπτες την ημέρα και οι επισκέπτες χωρίς κράτηση ίσως χρειαστεί να περιμένουν αρκετές ώρες. Οι πωλήσεις εισιτηρίων πραγματοποιούνται αποκλειστικά μέσω του κέντρου εισιτηρίων στο Χοχενσβάνγκαου.

Στον πολιτισμό, τη τέχνη και τις επιστήμες

Το κάστρο είναι παγκόσμιο σύμβολο της εποχής του Ρομαντισμού. Το παλάτι εμφανίστηκε εμφανώς σε διάφορες ταινίες, όπως οι βιογραφικές ταινίας Λουδοβίκος Β΄ του Χέλμουτ Κώυτνερ (1955) και Λούντβιχ του Λουκίνο Βισκόντι (1972) και πολλές άλλες. Στο παιχνίδι The Beast Within: A Gabriel Knight Mystery, το κάστρο δέχεται επίσκεψη από τον Γκρέις Νακιμούρα, όπως και το Χερρενχίμζεε (1996).
Το 1977, το κάστρο Νοϊσβάνσταϊν έγινε το θέμα ενός γραμματόσημου της Δυτικής Γερμανίας και εμφανίστηκε σε ένα αναμνηστικό κέρμα € 2 για τη γερμανική σειρά Μπουντεσλέντερ το 2012. Το 2007 ήταν φιναλίστ στη διαδικτυακή ψηφοφορία Τα νέα Επτά θαύματα του κόσμου.
Ένας μετεωρίτης έπεσε στη Γη στις 6 Απριλίου 2002 στα αυστριακά σύνορα κοντά στο Χοχενσβάνγκαου. Ο μετεωρίτης ονομάστηκε Νοϊσβάνσταϊν από το κάστρο. Βρέθηκαν τρία θραύσματα: το Νοϊσβάνσταϊν 1 (175 κιλά, βρέθηκε τον Ιούλιο του 2002) και το Νοϊσβάνσταϊν (163 κιλά, βρέθηκε το Μάιο του 2003) στη γερμανική πλευρά και το Νοϊσβάνσταϊν 3 (284 κιλά, βρέθηκε τον Ιούνιο του 2003) στην αυστριακή πλευρά κοντά στο Ρόιτε. Ο μετεωρίτης ταξινομείται ως ενστατίτης χονδρίτης με ασυνήθιστα μεγάλες αναλογίες καθαρού σιδήρου (29%). Περιέχει επίσης ενστατίτη και το εξαιρετικά σπάνιο ορυκτό σινοΐτης (Si₂N₂O).

Υποψηφιότητα για Μνημείο Παγκόσμιας Κληρονομιάς

Από το 2015, το κάστρο Νοϊσβάνσταϊν συμπεριλαμβάνεται στον γερμανικό κατάλογο μνημείων για μελλοντική συμπερίληψη στο Κατάλογο Μνημείων Παγκόσμιας Κληρονομιάς της Ουνέσκο. Συζητείται κοινή υποψηφιότητα με άλλα αντιπροσωπευτικά παλάτια του ρομαντικού ιστορικισμού (για παράδειγμα το παλάτι του Σβέριν).